Document ID: /roh_data/filtered/fineweb-2-filterrobots_roh.jsonl.gz/0

El vegnia ad esser vicepresident dal cussegl d'administraziun e suttastar direct al schef da concern Laurence Fink, ha communitgà Blackrock a Londra. Hildebrand cumenzà l'october e duai tgirar davent da Londra clients impurtants da l'Europa, il Proxim orient, l'Africa e l'Asia.
Hildebrand aveva demissiunà sco president dal cussegl da la banca naziunala svizra, suenter che fatschentas dispittaivlas da sia dunna eran vegnidas enconuschentas il schaner. Ina examinaziun da la banca naziunala sezza aveva silsuenter concludì ch'el n'haja betg cuntrafatg a las perscripziuns.
Pli tard ha la banca naziunala decidì reglas pli strictas per las fatschentas da collavuraturs. (sda/uca)
Christoph Blocher sto sa metter a disposiziun ad ina inquisiziun penala en l'affera Hildebrand. La cumissiun da dretg dal cussegl dals chantuns ha decidì che l'immunitad da Blocher sco cusseglier naziunal vegnia abolida dal tuttafatg en... dapli Christoph Blocher sto dar pled e fatg
Il cussegl da banca da la Banca naziunala svizra (SNB) restrenscha cun in nov reglament las pussaivladads da la direcziun da la banca naziunala da far fatschentas da banca privatas. Uschia èn per exempel fatschentas cun devisas mo pli... dapli SNB: Fatschentas privatas dal directori vegnan restrenschidas